ອົງການ NASA ສ້າງໂມງ ປະລະມານູ ສຳລັບ ການສັນຈອນ ເລິກເຂົ້າໄປ ໃນອະວະກາດ
ໂມງປະລະມານູ ທີ່ສົ່ງສັນຍານກັບສູ່ໂລກ ຈະວັດແທກ ກ່ຽວກັບ ການເດີນທາງ ຂອງສັນຍານວິທະຍຸ ລະຫວ່າງ ໂລກ ແລະ ຍານອະວະກາດ ໄດ້ຢ່າງແນ່ນອນ.
ພຽງບໍ່ເທົ່າໃດວັນ ຫຼັງຈາກການປ່ອຍຂອງອັນທີ່ເປັນຈະຫຼວດອະວະກາດທີ່ໜັກທີ່ສຸດ ຢ່າງໜ້າປະທັບໃຈ, ເຊິ່ງແມ່ນຈະຫຼວດ Falcon Heavy ທີ່ຖືກສ້າງຂຶ້ນມາໂດຍບໍລິສັດ ເອກະຊົນນັ້ນ, ອົງການ NASA ກໍໄດ້ປະກາດວ່າ ການປ່ອຍຂຶ້ນ ໃນຄັ້ງຕໍ່ໄປ ຈະນຳ ເອົາໂມງປະລະມະນູ ທີ່ຖືກສ້າງເປັນພິເສດຂຶ້ນໄປນຳ ອຸບປະກອນໃໝ່ດັ່ງກ່າວ, ເຊິ່ງ ມີຂະໜາດນ້ອຍກວ່າ ແລະ ແຂງແຮງກວ່າໂມງປະລະມະນູທຳມະດານັ້ນ, ຈະຊ່ວຍບັນ ດານັກອະວະກາດໃນອະນາຄົດ ໃຫ້ສັນຈອນໄດ້ເລິກອອກໄປໃນອະວະກາດ ນັກຂ່າວ ວີໂອເອ ຈອຈ໌ ພູຕິກ ມີລາຍງານເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ແມ່ນກະທັ່ງເຈົ້າຂອງບໍລິສັດ Space X ທ່ານ ອີລອນ ມັສຄ໌ ຍັງບໍ່ແນ່ໃຈເລີຍວ່າ ການ ບິນຄັ້ງທຳອິດຂອງຈະຫຼວດອະວະກາດ Falcon Heavy ຈະດຳເນີນໄປຢ່າງຮາບມື່ນ ດັ່ງທີ່ມັນເຄີຍໄດ້ເປັນໄປແລ້ວຫຼືບໍ່ ທ່ານ ອີລອນ ມັສຄ໌ ຜູ້ກໍ່ຕັ້ງບໍລິສັດ Space X ກ່າວວ່າ “ຂ້າພະເຈົ້າບໍ່ຄິດວ່າມັນຈະໄດ້ ຜົນແທ້ ເວລາທີ່ຂ້າພະເຈົ້າເຫັນມັນບິນຂຶ້ນ, ຂ້າພະເຈົ້າເຫັນຫຼາຍພັນຢ່າງທີ່ອາດບໍ່ ໄດ້ຜົນ, ແລະ ມັນກໍມະຫັດສະຈັນຫຼາຍເມື່ອມັນໄດ້ຜົນ ” ເຄື່ອງຈັກ 27 ໜ່ວຍຂອງຈະຫຼວດ Falcon Heavy ສາມາດນຳເອົານໍ້າໜັກຫຼາຍເຖິງ 64 ໂຕນ ບິນໄປກາຍວົງໂຄຈອນໂລກຕໍ່າ ບ່ອນທີ່ສະຖານີອະວະກາດສາກົນ ແລະ ດາວທຽມສ່ວນຫຼາຍບິນອ້ອມໂລກຂອງພວກເຮົາ ການປ່ອຍຄັ້ງຕໍ່ໄປຂອງເຂົາເຈົ້າແມ່ນກຳນົດໃສ່ເດືອນມິຖຸນາປີນີ້ ແລະ ຍັງບໍ່ເປັນທີ່ຮູ້ ຈັກເທື່ອວ່າ ນໍ້າໜັກຂອງມັນຈະແມ່ນເທົ່າໃດ, ນອກຈາກສຳລັບຊິ້ນສ່ວນນຶ່ງ ຂອງເທັກ ໂນໂລຈີຂັ້ນສຸດຍອດຂອງການພັດທະນາຄື ໂມງປະລະມານູອະວະກາດເລິກໜ່ວຍ ໃໝ່, ສ້າງຂຶ້ນໂດຍອົງການ NASA ຕອນນີ້ມັນກຳລັງຖືກທົດລອງຢູ່ຫ້ອງວິໄຈ ພະລັງຂັບເຄື່ອນເຄື່ອງຈັກຈະຫຼວດຂອງອົງ ການ NASA, ໃນລັດຄາລິຟໍເນຍ ທ່ານ ຈອນ ໂລ “John Lowe” ແມ່ນນັກວິທະຍາສາດທີ່ສະຖາບັນແຫ່ງຊາດ ກ່ຽວກັບ ມາດຕະຖານ ແລະ ເທັກໂນໂລຈີ, ເຊິ່ງເຂົາເຈົ້າກໍສ້າງໂມງປະລະມານູເຊັ່ນກັນ ທ່ານ ຈອນ ໂລ ຈາກພະແນກເວລາ ແລະ ຄວາມຖີ່ກ່າວວ່າ “ເວລາແມ່ນໄລຍະທາງ ແລະ ສະນັ້ນຖ້າເຈົ້າມີໂມງປະລະມານູ ຢູ່ໃນອະວະກາດ, ມັນກໍຈະແມ່ນເຄື່ອງຊ່ວຍ ເຫຼືອສຳລັບຂະບວນການຂັບເຄື່ອນຂອງເຈົ້າ ແລະ ດັ່ງນັ້ນ, ຍິ່ງມີໂມງດີເທົ່າໃດ ເຈົ້າ ກໍຍິ່ງຈະສາມາດໃຊ້ມັນສຳລັບການສັນຈອນຂອງເຈົ້າໄດ້ດີຂຶ້ນ ” ອີງຕາມອົງການ NASA ນັ້ນ, ໂມງປະລະມານູອະວະກາດເລິກ ແມ່ນຄາດວ່າຈະສູນ ເສຍເວລາບໍ່ເກີນນຶ່ງ ໃນ 7 ລ້ານວິນາທີ ໃນລະຫວ່າງນຶ່ງທົດສະວັດ ຂະໜາດມັນ ນ້ອຍກວ່າໄມໂຄຣເວຟ, ມັນຖືກສ້າງຂຶ້ນມາເປັນພິເສດ ສຳລັບສິ່ງແວດລ້ອມທີ່ໂຫດ ຮ້າຍ ໂມງປະລະມານູທີ່ສົ່ງສັນຍານກັບສູ່ໂລກ ຈະວັດແທກ ກ່ຽວກັບ ການເດີນທາງຂອງ ສັນຍານວິທະຍຸ ລະຫວ່າງ ໂລກ ແລະ ຍານອະວະກາດໄດ້ຢ່າງແນ່ນອນ ສິ່ງນີ້ຈະເຮັດໃຫ້ຜູ້ຄວບຄຸມຢູ່ພື້ນດິນ ສາມາດບອກພວກນັກອະວະກາດໄດ້ວ່າ ເຂົາ ເຈົ້າຢູ່ໃສ ແລະ ຕໍ່ໄປຕ້ອງໄປບ່ອນໃດ ໂມງປະລະມານູທີ່ຕັ້ງຢູ່ໃກ້ກັບຍານອະວະການຂອງເຂົາເຈົ້າ ຈະຊ່ວຍໃຫ້ບັນດານັກ ອະວະກາດ ສັນຈອນໄດ້ໂດຍບໍ່ຕ້ອງລໍຖ້າສັນຍານ ຈາກໂລກ ທ່ານ ຈອນ ໂລ ກ່າວວ່າ “ຂ້າພະເຈົ້າຄິດວ່າ ພາລະກິດໃນອະວະກາດເລິກສ່ວນໃຫຍ່ ຄົງຈະມີໂມງປະລະມານູຢູ່ນຳ ເລີ່ມຈາກເວລານີ້ເປັນ ຕົ້ນໄປ ” ບັນດານັກວິສະວະກອນທັງຫຼາຍຂອງອົງການ NASA ເວົ້າວ່າ ໃນອະນາຄົດ, ເຂົາ ເຈົ້າຈະສ້າງໂມງປະລະມານູ ທີ່ມີຂະໜາດນ້ອຍກວ່ານີ້ ທີ່ສາມາດຊ່ວຍພັດທະນາລະ ບົບຈັບບ່ອນຢູ່ໃນທົ່ວໂລກ ຢູ່ໃນດາວທຽມ